દરમિયાન મહાપાલિકાના ઈજનેરી સૂત્રોએ જણાવ્યું હતું કે, આજે મોડી સાંજ સુધીમાં રાજકોટને નર્મદા નીર ન મળે તો આવતીકાલે ઉપલાકાંઠા વિસ્તાર અને મધ્ય રાજકોટ વિસ્તાર મતલબ કે ઈસ્ટઝોન અને સેન્ટ્રલ ઝોનમાં પાણીકાપ મુકવા ફરજ પડશે. ‘જો’ રાત્રિ સુધીમાં નર્મદા નીર મળી જશે ‘તો’ પાણી વિતરણ થઈ શકશે પરંતુ કલાકો મોડું વિતરણ થશે. રાજકોટને ગઈકાલથી નર્મદા નીર મળવાનું બંધ થઈ ગયું હોય તમામ પાણીના ટાંકા ખાલી થઈ ગયા છે. તદ્ઉપરાંત લાઈન પણ ખાલી છે આથી નર્મદા નીર મળવાનું શરૂ થાય ત્યારબાદ લાઈન ચાર્જ કરવામાં આવે અને પાણીના ટાંકામાં સ્ટારેજ થાય ત્યારબાદ વિતરણ કરી શકાય તેમ છે આથી રાજકોટ સુધી પાણી પહાેંચે ત્યારબાદ પણ લાઈન ચાજિ¯ગ અને સ્ટોરેજની પ્રક્રિયામાં પાંચથી છ કલાક જેવો સમય લાગી જશે આથી આવતીકાલે સેન્ટ્રલ ઝોન અને ઈસ્ટઝોનમાં પાણી વિતરણ ખોરંભે થવાની દહેશત નકારી શકાતી નથી.